Lav et referat af nedenstående tekst:

Tekst:
Det er ikke kun traktorer, der har sat kursen mod København. Det har også en lang række fiskekuttere, og en god portion af dem er nordjyske. De sejler mod Langelinie, hvor de skal mødes med landmændene, der deltager i traktordemonstrationen. De demonstrerer for at hylde grundloven, fordi de ikke mener, at minkkrisen er blevet håndteret korrekt. Og en af dem, der senere i dag skal tale til demonstrationen, er fisker Thomas Christensen fra Læsø. Fiskerne kommer fra hele Danmark; Læsø, Bornholm, Hirtshals, Strandby og Thyholm. Og på en af fiskekutterne, der har sat kurs fra Strandby mod Langelinie, er byrådsmedlem i Frederikshavn kommune, Mette Hardam (V), hoppet på. - Jeg er med for at vise min sympati for det frie erhverv: Landbrug og fiskeri, fortæller hun og uddyber: - En ting er, at vi ikke kan redde minkerhvervet, men vi skal i hvert fald sikre os, at det aldrig gentager sig. For hvem er så de næste? Fiskerne, landbruget? Nok er nok, det gælder også her. Og det er jeg helt enig i. Hun er selv vokset op med en far, der har været skipper på en fiskekutter i mere end 40 år, og hun har derfor nære relationer til erhvervet. Hun håber, at dagens demonstration kan være med til at gøre en forskel. - Uanset hvem ministeren har været, har fiskeriministeren aldrig været særlig populær. Men ministeren og dagsordenen skulle gerne være der for erhvervets skyld og ikke modsat, mener hun. Der har været ni forskellige fiskeriministre over de seneste 10 år.

Referat:
Landmænd og fiskere tørner sammen i dagens demonstration i København.